পানাগড়ে বিজয়া সম্মেলনীর মঞ্চ থেকে বিজেপিকে তীব্র কটাক্ষ শশী পাঁজার, কী বললেন শুনুন

কাঁকসা: রাজ্যে SIR (Special Investigation Report) নিয়ে উত্তপ্ত রাজনীতি। এই ইস্যুতেই বিজেপিকে (BJP) একহাত নিলেন রাজ্যের নারী ও শিশু কল্যাণ দফতরের মন্ত্রী শশী পাঁজা (Shashi Panja)।

শনিবার পানাগড় বাজারে অনুষ্ঠিত তৃণমূল কংগ্রেসের বিজয়া সম্মেলনের মঞ্চ থেকে মন্ত্রী বলেন, “রাজ্যে SIR হলেও একটাও ভোটারের নাম বাদ যাবে না, মমতা বন্দ্যোপাধ্যায় নিজেই বলেছেন। তাই ভয়ের কিছু নেই। বিজেপি বাংলায় মহারাষ্ট্র বা দিল্লি মডেল আনতে চাইছে, কিন্তু তা কোনোদিনই হতে দেওয়া হবে না।”

আরও পড়ুন: নির্বাচন কমিশনের বৈঠকের পর রানাঘাটের সাংসদকে কটাক্ষ শান্তিপুরের বিধায়কের, তারপর কী হল?

তিনি আরও কটাক্ষ করে বলেন, “SIR নিয়ে নাটক করছে বিজেপি। যদি সত্যিই করতে হতো, তাহলে আগের লোকসভা ভোটের সময় করত। এখন বিধানসভা নির্বাচনের আগে এটা করে বিভ্রান্তি ছড়ানোর চেষ্টা হচ্ছে। কিন্তু বাংলার মানুষ ও তৃণমূল তা হতে দেবে না।”

এই অনুষ্ঠানে উপস্থিত জেলা ও রাজ্য তৃণমূল নেতৃত্বরা আসন্ন ২০২৬ সালের বিধানসভা নির্বাচনের প্রস্তুতি নিয়ে আশাবাদী মন্তব্য করেন। তাঁদের দাবি, “আগামী নির্বাচনে রাজ্যে বিপুল ভোটে জয়ী হবে তৃণমূল কংগ্রেস।”